kardosdrur/scandi-wiki huggingface dataset:
Det røde vandtårn (Viborg)

Det røde vandtårn er et vandtårn beliggende på Gl. Skivevej, helt ud til Indre Ringvej i Viborg.

Historie 
Vandtårnet var før i tiden det første man så når man kom til Viborg fra nord. Tårnet har om aftenen en rød lysinstallation tændt, og derfor har det fået kælenavnet "Læbestiften".

Ejeren Energi Viborg benytter stadigvæk tårnet til levering af drikkevand til Viborg by.

Det lille nærliggende boligområde "Tårnparken", ejet af Boligselskabet Sct. Jørgen, er opkaldt efter vandtårnet.

Referencer

Eksterne henvisninger 

Vandtårne i Region Midtjylland
Bygninger, konstruktioner og anlæg i Viborg
Blandt Syd-Amerikas urskovsindianere

Blandt Syd-Amerikas urskovsindianere er en svensk-norsk dokumentarfilm fra dr. Gustav Bolinders etnografiske ekspedition til Sydamerika i 1920-1921.

Filmen blev lavet af Ottar Gladtvedt som deltog i ekspeditionen efter aftale mellem dr. Bolinder og filmproducenten Gustav Lund.

Filmen dokumenterer ekspeditionen hvis formål var at registrere de truede indianerkulturer Goajira, Ijca og Motilon i Colombia og Venezuela.

Filmen varer 88 minutter, og i censuren fjernede man teksten Man fryder sig over naturens gaver hernede. Landeplager har de nok av om de ikke skulde føie et forbud dertil, og i tillæg klippede man også tekst og billeder om de hvide børn ekspeditionen efterlod sig.

Eksterne henvisninger 
 

Svenske film fra 1921
Norske film fra 1921
Stumfilm fra Sverige
Stumfilm fra Norge
Dokumentarfilm fra Norge
Dokumentarfilm fra Sverige
Sort-hvide film fra Sverige
Sort-hvide film fra Norge
Shooter (film)

Shooter er en amerikansk thrillerfilm fra 2007, instrueret af Antoine Fuqua. Den er baseret på romanen Point of Impact (1993) skrevet af Stephen Hunter. Filmen omhandler den tidligere United States Marine Corps-finskytte Bob Lee Swagger (Mark Wahlberg), der bliver anklaget for et mord han ikke har begået af et privat militærfirma. Filmen havde premiere i USA den 23. marts 2007 og i Danmark den 20. april 2007. Filmen modtog blandede anmeldelser fra filmkritikere.

Shooter er hovedsageligt optaget i Britisk Columbia i Canada. I filmen betjener hovedpersonen, spillet af Mark Wahlberg, adskillige finskytterifler. For at kunne betjene våbnene korrekt blev Wahlberg trænet af den tidligere Marine Corps-finskytte Patrick Garrity. Han lærte Wahlberg at skyde med både venstre og højre hånd (Wahlberg er venstrehånet), da hovedpersonen bliver såret og må skifte skydestilling i løbet af filmen. Wahlberg blev også trænet i at indstille sigtekornet, vurdere vindens indflydelse på skuddet, og indøvelse af vejrtrækningsteknikker. Under træningsforløbet skød Wahlberg på afstande af op til én kilometer, ligesom han brugte camouflagedragt.

Kilder

Eksterne henvisninger 
 

Film fra 2007
Thrillerfilm fra USA
Film baseret på bøger
Hjejleselskabet

Hjejleselskabet er et rederi som sejler på Silkeborgsøerne, rederiet er mest kendt for dampskibet Hjejlen som blev bygget i 1861 til sejlads fra Silkeborg. Selskabet sejler fra Silkeborg Havn

Selskabets skibe fører postflag da de sejler post fra Himmelbjerget

Både 
Hjejleselskabet har en flåde på ni både.
Efter Hjejlen fulgte i 1896 dampbåden Ternen, som i 1922-23 blev ombygget til motorbåd. Fra samme værft i Kristianstad kom i 1903 Maagen, (ombygget til motorbåd 1936-37) som vidersolgtes til Ry Turistbåde i 1975. I 1909 kom selskabets største båd Hejren, i 1920 fulgte endvidere den mindste, Falken. I 1947 købtes Tranen og i 1948 Rylen og i 1996 ankom rederiets nyeste, Mågen. Hejren var, ligesom Ternen og Maagen, oprindeligt et dampskib, den rummede indtil 1965 to kulfyrede dampmaskiner. I 2008 overtog Hjejleselskabet, Ry Turistbåde med bådene Turisten (tidligere Maagen) og Viking (bygget 1923).

Eksterne henvisninger 
 Hjejleselskabets historie  på www.hjejlen.com

Rederier fra Danmark
Danske virksomheder etableret i 1861
Virksomheder i Silkeborg
Gudenå
Geoengineering

Geoengineering eller klimaengineering er en betegnelse for planlagte indgreb i Jordens klimasystem med henblik på at mindske virkningerne af klimaændringerne.

Der er mange måder, hvorpå man kan gøre det. En måde er at reflektere mere af solens stråling, ved at indsætte aerosoler i stratosfæren. Dette kan ske ved at indsætte dem med fly. Men dette er kun en ud af mange forslag. Andre forslag går ud på at male hustage hvide (albedo), flamingokugler i havet, afgrøder som er lyse i farven eller at gøre skyer mere hvide ved at sprøjte havvand op i dem.

Klimatologi
Stenløse Kirke

Stenløse Kirke er navnet på flere danske kirker:
 Stenløse Kirke (Egedal Kommune) – en kirke i Stenløse Sogn i Egedal Kommune
 Stenløse Kirke (Odense Kommune) – en kirke i Stenløse Sogn i Odense Kommune
Mariekirke

Mariekirke eller Sankt Marie Kirke kan henvise til

 Sankt Mariæ Kirke og Vor Frue Kloster - kirke i Helsingør
 Sankt Marie Kirke (Sønderborg) - kirke i Sønderborg
 Mariekirke (Flensborg) – kirke i Flensborg
 Mariekirke (Husum) – kirke i Husum
 Mariekirke (Lübeck) – kirke i Lübeck
 Mariekirke (Berlin) – kirke i Berlin
 Mariekirke (Gdansk) – kirke i Gdansk

 Se også
 Vor Frue Kirke
Horace Arnold

Horace "Horacee" Emmanuel Arnold (født 25. september 1937 i Kentucky, USA) er en amerikansk jazztrommeslager.

Horace Arnold spillede fra 1959 i Dave Bakers big band, og spillede samtidig med Roland Kirk og Charles Mingus. Op igennem 1960'erne spillede han tillige med Bud Powell og Henry Grimes og turnerede med jazzballet guruen Alvin Ailey i Asien. I 1967 dannede Arnold sin egen gruppe The Here And Now Company, hvor bl.a. Joe Farrell og Sam Rivers har spillet.

I begyndelsen af 1970'erne, spillede han med Chick Coreas Return to Forever og Stan Getzs kvartet, samtidig med at han udgav to solo plader i eget navn.  Sidst i 1970erne dannede han percussiongruppen Colloquium III sammen med Billy Hart og Freddie Waits.

Horance Arnold lever i dag som freelancetrommeslager og underviser.

Diskografi
 Tribe
 Tales of the Exonerated Flee

Eksterne kilder og henvisninger

Biografi om Horace Arnold på allmusic.com

Jazztrommeslagere fra USA
Personer fra Kentucky
Flæse

Flæse er et stykke stofstrimmel, der bruges som pynt på især dametøj. En flæse er rynket eller plisseret på den side, der sys fast på dragten.

Beklædningsgenstande
Rialtobroen

Rialtobroen () er den ældste af de fire broer over Canal Grande i Venedig i Italien.

Pengebroen 
Den første spæde start på en fodgængerbro over Canal Grande var en pontonbro, der blev anlagt i 1181. Den hed Ponte della Moneta (Pengebroen), sandsynligvis fordi Venedigs mønter blev slået ved broens østende.

De første Rialto-broer 
Udviklingen og vigtigheden af Rialto-markedet på østbredden af Canal Grande var med til at intensivere trafikken på den flydende pontonbro, så den blev i 1255 erstattet af en træbro. Den var bygget som to skråtstillede ramper, der mødtes i en bevægelig central sektion, som kunne hæves før passage af høje skibe. Den nære forbindelse til Rialto-markedet medførte en navneændring af broen. I løbet af det 15. århundrede blev der opstillet to rækker af småbutikker på broen, og huslejen fra disse var med til at betale for broens vedligeholdelse.

Og vedligeholdelse var vigtigt for træbroen. Den brændte delvist under en opstand i 1310. I 1444 styrtede broen sammen under vægten af tilskuerne, der overværede en bådparade på Canal Grande, og efter atter at være rejst skete det samme igen i 1524.

Kampestensbroen 
Ideen til en genopførelse af broen, men denne gang i sten, blev første gang luftet i 1503. Utallige projekter og tegninger blev præsenteret i de følgende årtier. I 1551 bad myndighederne om forslag til en ny Rialtobro i sten. Planer og skitser kom fra flere kendte arkitekter, men alle baserede sig på en klassisk konstruktion med flere brofag, hvilende på bropiller i kanalen. Palladio og Michelangelo kom med designforslag til en ny bro.

Det endelige og godkendte forslag til en kampestensbro i ét fag kom fra Antonio da Ponte. Hans bro stod færdig i 1591. Den svarede i vid udstrækning til den træbro, som den afløste. Der er to skrå fag, der ender i en central portal. På hver side af denne portal er de to skrå ramper udstyret med små butikker.

Rialtobroens lette konstruktion fik snart andre arkitekter til at forudsige en snarlig kollaps af broen. Broens fortsatte eksistens har dog gjort kritikken til skamme, og Rialtobroen er den dag i dag et arkitektonisk ikon for hele Venedig.

Specifikationer 
 Spændvidde: 28,80 meter
 Bredde: 22,90 meter
 Max frihøjde: 7,32 meter
 Byggeriet påbegyndt: 1588
 Broen indviet: 1591

Links 
 Rialtobroen omtalt på destination360 – på engelsk

Eksterne henvisninger 

Broer i Italien
Bygninger, konstruktioner og anlæg i Venedig
Stenhvælvsbroer
Al Foster

Al Foster (født 18. januar 1944 i Richmond, Virginia) er en amerikansk jazztrommeslager.

Foster startede som trommeslager i 1960´erne i Blue Mitchells gruppe, og overtog først i 1970´erne trommepladsen i Miles Daviss gruppe, da Jack DeJohnette forlod den. Han har spillet med bl.a. McCoy Tyner, Joe Henderson, Freddie Hubbard, John Scofield, Wayne Shorter, Herbie Hancock, Sonny Rollins, Dexter Gordon og Stan Getz.

Eksterne henvisninger og kilder 
 Al Foster på drummerworld.com
 Biografi på allmusic

Eksterne henvisninger 

Trommeslagere fra USA
Jazzmusikere fra USA
Personer fra Virginia
Albert Heath

Albert "Tootie" Heath (født 31 maj 1935 USA) er en amerikansk jazztrommeslager.

Han er bror til tenorsaxofonisten Jimmy Heath og bassisten Percy Heath.

Albert Heath har spillet med bl.a. John Coltrane, Dexter Gordon, Wes Montgomery, Art Farmer, Benny Golson, Kenny Drew, Sonny Rollins, Herbie Hancock, Johnny Griffin og Yusef Lateef. Han var i 1960´erne ofte tilknyttet Montmatre i store regnegade i København , som akkompagnatør til de gæstende amerikanske musikere, som spillede på stedet.

Heath dannede i 1975 sammen med sine to brødre Jimmy og Percy gruppen The Heath Brothers som opløstes i 1978. Han har lavet tre plader i eget navn.

Albert Heath spiller i dag som freelance trommeslager og giver seminarer Verden over.

Diskografi

 Kawaida
 Kwanza
 The Offering

Eksterne henvisninger 
  

Trommeslagere fra USA
Jazzmusikere fra USA
Personer fra Philadelphia
Louis Hayes

Louis Hayes (født 31. maj 1937 i Detroit, Michigan, USA) er en amerikansk jazz trommeslager.

Hayes er mest kendt som trommeslager med Cannonball Adderley´s kvintet og Horace Silver´s Kvintet op igennem 1960´erne.

Han har også spillet med Oscar Peterson , Freddie Hubbard , Dexter Gordon , Joe Henderson , Woody Shaw , John Coltrane , McCoy Tyner , Hank Mobley og Cecil Taylor etc.

Han spiller i hardbop stil , og citerer Jo Jones og Philly Joe Jones som sine inspirationer.

Hayes Har lavet en lang række solo plader i eget navn.

Udvalgt diskografi 
 Louis Hayes Quintet
 Breath Of Life
 The Real thing
 The Crawl
 Una Max
 Night Fall
 Louis At Large
 The Candy Man

som sideman:
 In San Francisco – Cannonball Adderley
 Sextet in New York – Cannonball Adderley
 Lush Life – John Coltrane
 Blowin the Blues Away – Horace Silver
 The Kicker – Joe Henderson
 ''Uptown/Dowtown – McCoy Tyner

Eksterne henvisninger 

Trommeslagere fra USA
Jazzmusikere fra USA
Musikere fra Detroit
Brian Blade

Brian Blade (født 25. juli 1970 i Shreveport, Louisiana) er en amerikansk jazztrommeslager og komponist.

Blade er mest kendt for sit samarbejde med Wayne Shorters gruppe. Han har haft sit eget orkester Fellowship, som har indspillet et par plader. Han spiller i de fleste genrer, men er mest betragtet som jazztrommeslager.

Blade har også spillet med Herbie Hancock, Joni Mitchell, Bob Dylan og Bill Frisell.

Eksterne henvisninger 

 
 

Jazztrommeslagere fra USA
Personer fra Shreveport
Stumt bogstav

Stumme bogstaver er bogstaver, der i visse ord ikke udtales.

Danske stumme bogstaver

H 
I rigsdansk er bogstavet h stumt i ord, der begynder med hv – hvem, hvad, hvor og en række andre. I forskellige dialekter er dette h ikke stumt. 

Hvor man på dansk har bevaret det stumme h, har man på svensk afskaffet det.

D 
Bogstavet d er i mange tilfælde stumt når det kommer til sidst i et ord, f.eks. jord, bord, skind, blind og en række andre. Stumt d står tit lige efter l, n eller r f.eks. told, rund og mund. Stumt d findes også nogen gange foran s og t, men ikke altid.

Fonetik
Skriftsystemer
Bogstaver
Chuck Flores

Charles Walter "Chuck" Flores (født 5. januar 1935 i Orange, Californien, USA, 24. november 2016) var en amerikansk jazztrommeslager.

Flores spillede i West-Coast style, og spillede med bl.a. Art Pepper, Bud Shank, Woody Herman og Maynard Ferguson.

Han blev undervist af Shelly Manne. Han har lavet et plader i eget navn.

Trommeslagere fra USA
Jazzmusikere fra USA
Personer fra Californien
Roy Brooks

Roy Brooks (9. marts 1938 i Detroit, USA – 15. november 2005) var en amerikansk jazztrommeslager.

Brooks kom frem i Horace Silvers gruppe, som han spillede med i 6 år (1959-1964), med feks. pladen Song For My Father.

Brooks, der spillede i Hardbop stil, har også spillet og indspillet med Yusef Lateef, Lee Morgan, Dexter Gordon, Blue Mitchell, Chet Baker, Wes Montgomery, Dollar Brand, Jackie McLean og Charles Mingus.

Han var også med i Max Roachs Percussionensemble M´Boom.

Brooks har lavet en snes soloplader i eget navn.

Diskografi 
 Beat
 The Free Slave
 Black Survival
 The Smart Set
 Duet In Detroit

Som sideman 
 Horascope – Horace Silver
 Song For MY Father – Horace Silver
 The Children Of Africa – Dollar Brand
 Blue´s Moods – Blue Mitchell
 The Blue Yusef Lateef – Yusef Lateef
 M´Boom – Max Roach
 Collage / M´Boom – Max Roach
 M´Boom Live In New York – Max Roach

Eksterne henvisninger 
 

Jazztrommeslagere fra USA
Musikere fra Detroit
Faysal Mobahritz

Faysal Mobahriz (født 14. september 1994) er en dansk skuespiller, mest kendt for sin rolle som Hassan i tv-serien Max, og de tre film Max Pinlig, Max Pinlig 2 - sidste skrig og Max Pinlig 3 på Roskilde.

Eksterne henvisninger 
 

Skuespillere fra Danmark
Sachsen-Coburg og Gotha (land)

Sachsen-Coburg og Gotha (tysk: Sachsen-Coburg und Gotha) var navnet på de to tyske hertugdømmer Sachsen-Coburg og Sachsen-Gotha, der dannede personalunion fra 1826 til 1918. I 1920 blev Gotha en del af Thüringen, mens Coburg blev en del af Bayern.

Personalunionen Sachsen-Coburg og Gotha 
Hertugdømmerne Sachsen-Coburg og Gotha kom i personalunion i 1826, da den sidste hertug af Sachsen-Gotha-Altenburg døde uden mandlige arvinger. Hans slægtninge delte hans landområder. Svigersønnen hertug Ernst 1. af Sachsen-Coburg-Saalfeld fik Gotha. Ernst ændrede sin titel til Hertug af Sachsen-Coburg og Gotha. Hvert hertugdømme bevarede sin formelle selvstændighed.

Fyrstehuset Sachsen-Coburg og Gotha 
Medlemmer af Huset Sachsen-Coburg og Gotha har regeret i Belgien siden 1831 og i Storbritannien siden 1901. Slægten har tidligere regeret i Portugal og Bulgarien.

Se også 
Ernestinske hertugdømmer

Tidligere tyske stater
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Ernestinske hertugdømmer
Thüringens historie
Bayerns historie
Terri Lyne Carrington

Terri Lyne Carrington (født 4. august 1965 i Massachusetts, USA) er en amerikansk jazztrommeslager og komponist.

Carrington har spillet med Clark Terry, Dizzy Gillespie, Stan Getz, Wayne Shorter, Herbie Hancock, Niels Lan Doky, David Sanborn og James Moody.

Hun har lavet et par soloplader i eget navn.

Eksterne henvisninger 

 Terri Lyne Carringtons hjemmeside 

Jazztrommeslagere fra USA
Personer fra Massachusetts
Nordre Skole (Viborg)

Nordre Skole er en folkeskole beliggende på H.C. Andersens Vej 5 i Viborg. I 2011 var der 503 elever og i 2009 i alt 58 lærerstillinger på skolen. Den blev indviet i 1959.

Idrætsforeningen Viborg Nørremarken (NUGF Viborg) benytter skolens lokaler som klubhus og sportsbanerne som hjemmebane for klubbens fodboldafdeling. Viborgs røde vandtårn er placeret lige udenfor hegnet til skolens vestligste areal.

Historie 
Efter 2. verdenskrig kom der et stigende antal elever til byskolerne Østre Borgerskole og Vestre Borgerskole, og skolerne måtte bruge lokaler ude i byen for at have plads til alle elever. I 1955 blev 8 klasser flyttet til Den gamle tekniske skole i Reberbanen, imens de havde gymnastikundervisning på Viborg Katedralskole.

Boligselskabet Viborg var i gang med et stort byggeri i Digterparken og allerede i 1953 diskuterede byrådet i Viborg Kommune at opføre en ny skole i dette område i nordbyen som erstatning for byskolerne. I 1957 startede opførslen af skolen i gule teglsten, på grunden imellem Indre Ringvej, Gl. Skivevej og H.C. Andersens Vej. Den første del af byggeriet blev taget i brug den 12. august 1959 og hele skolen var færdigbygget i 1962. Hele skolen er i ét plan.

Fra starten var 400 elever indskrevet på skolen fordelt på 16 klasser. Få år efter kom elevtallet op på skolens maksimum på 900 elever. I 2005 havde skolen 628 elever. 10. klasserne talte på det tidspunkt 105 elever og kom fra store dele af Viborg Kommune.

Litteratur 
 Viborgs historie 3, 1940-1997. Udgivet 1997.
 Nordre skole Viborg 1959-1984. Udgivet 1984.
 Årsberetninger om Viborg kommunale skolevæsen, 1970-1985.

Eksterne henvisninger 

 Nordre Skoles officielle hjemmeside
 Nordre Skoles historie  på www.viborghistorie.dk

Uddannelsesinstitutioner i Viborg
Etableret i 1959
Folkeskoler i Viborg Kommune
Denzil Best

Denzil DaCosta Best (27. april 1917 i New York City – 24. maj 1965) var en amerikansk jazztrommeslager og komponist. 

Best var en inkarneret bebop trommeslager, og hørte til en af jazzen´s betydelige komponister. Han spillede med Ben Webster, George Shearing, Miles Davis, Lennie Tristano, Erroll Garner, Billie Holiday, Lee Konitz og ikke mindst Coleman Hawkins.

Best var exponenten for stilen Cool jazz. Han skrev mange af jazzen´s standardnumre såsom "Wee" , "Move" og "Dee Dee´s Dance".

Eksterne links 
 Denzil Best på drummerworld.com 
 Denzil Best på allmusic.com

Jazztrommeslagere fra USA
Jazzkomponister fra USA
Personer fra New York
J.C. Heard

James Charles "J. C." Heard (10. august 1917 i Ohio – 27. september 1988 i Michigan, USA) var en amerikansk jazztrommeslager.

Heard spillede fra swing over bebop til blues. Han har spillet med Charlie Parker, Benny Carter, Coleman Hawkins, Dexter Gordon, Erroll Garner, Teddy Wilson, Dizzy Gillespie og Roy Eldridge.

Eksterne links 
 J.C. Heard på allmusic.com
 J.C. Heard biografi på moderndrummer.com 

Trommeslagere fra USA
Jazzmusikere fra USA
Personer fra Dayton, Ohio
Paul Wertico

Paul Wertico (født 5 januar 1953 i Chicago, Illinois) er en amerikansk trommeslager. Wertico er nok mest kendt som Pat Metheney´s trommeslager fra (1983-2001). Paul Wertico har også turneret med den danske jazzpianist Niels Lan Doky. 

Wertico´s stil er jazzfusion.

Eksterne links 
Paul Werticos hjemmeside

Trommeslagere fra USA
Personer fra Chicago
Danny Gottlieb

Danny Gottlieb (født 18. april 1953 i USA) er en amerikansk trommeslager.  

Gottlieb fik sit gennembrud i Pat Metheneys gruppe sidst i 1970´erne, og spillede herefter i John McLaughlins gruppe Mahavishnu Orchestra.

Han har ligeledes spillet med Gary Burton, Eddie Gomez, Mike Stern, Bobby McFerrin og Gil Evans Orchestra.

Gottliebs stilretning er fusionsjazz.

Han har også lavet plader i eget navn.

Diskografi
 AquaMarine
 Whirlwind
 Brooklyn Blues
 Beautiful Ballads
 Jazz Standards
 Back To The Past

Eksterne henvisninger 
 Danny Gottliebs hjemmeside
 Danny Gottlieb på allmusic.com

Trommeslagere fra USA
Stix Hooper

Nesbert "Stix" Hooper (født 15. august 1938 i Houston, Texas) er en amerikansk funkjazz trommeslager. 

Hooper er mest kendt for sit lange medlemskab af The Jazz Crusaders, en gruppe som spiller en fusionering af jazz, funk og gospel musik. Han har også indspillet plader i eget navn.

Eksterne henvisninger 
 Stix Hoopers hjemeside
 Stix Hooper på allmusic.com

Trommeslagere fra USA
Jazzmusikere fra USA
Personer fra Houston
Alstrup Kirke

Alstrup Kirke er navnet på flere danske kirker:
 Alstrup Kirke (Jammerbugt Kommune) – en kirke i Alstrup Sogn i Jammerbugt Kommune
 Alstrup Kirke (Vesthimmerlands Kommune) – en kirke i Alstrup Sogn i Vesthimmerlands Kommune
Bjergby Kirke

Bjergby Kirke er navnet på flere danske kirker:
 Bjergby Kirke (Hjørring Kommune) – en kirke i Bjergby Sogn i Hjørring Kommune
 Bjergby Kirke (Morsø Kommune) – en kirke i Bjergby Sogn i Morsø Kommune
Hellevad Kirke

Hellevad Kirke er navnet på flere danske kirker:
 Hellevad Kirke (Brønderslev Kommune) – en kirke i Hellevad Sogn i Brønderslev Kommune
 Hellevad Kirke (Aabenraa Kommune) – en kirke i Hellevad Sogn i Aabenraa Kommune
Ignacio Berroa

Ignacio Berroa (født 8. juli 1953 i Havana, Cuba) er en cubansk trommeslager. 

Berroa hører til en af de fremtrædende cubanske trommeslagere, og er en af de eneste latinske trommeslagere, som mestrer både jazzen og latinmusikken. 

Han tog til New York i 1980, hvor han blev opdaget af Dizzy Gillespie, som tog ham med i sin kvartet i 1981, hvor Berroa spillede med i alle Gillespies forskellige formationer indtil dennes død i 1993. Berroa har givet seminarer over alt i Verden omkring cubansk musik. 

Efter at have spillet med en lang række musikere udgav Berroa i 2006 sit første album i eget navn, Codes. Debutalbummet blev nomineret til en Grammy Award i kategorien "Best latin jazz album". og blev i Danmark i 2007 tildelt prisen for "Årets nye internationale jazzudgivelse" ved Danish Music Awards Jazz. 

Berroa har spillet med en lang række jazzmusikere, herunder Freddie Hubbard, Wynton Marsalis, James Moody, Milt Jackson, Ron Carter, Charlie Haden, Eddie Gomez, Phil Woods, Michael Brecker, Jack Bruce, Jaco Pastorius, Tito Puente og Gilberto Gil.

Diskografi i udvalg 
 Codes (2006)
 Dizzy Gillespie and The United Nations Orchestra Live at The Royal Festival Hall med Dizzy Gillespie
 Nocturne med Charlie Haden

Eksterne henvisninger 
 Ignacio Berroas officielle hjemmeside
 Ignacio Berroa på drummerworld.com
 Ignacio Berroa på dizziegillespie.org

Noter 

Musikere fra Cuba
Chester Thompson

Chester Cortez Thompson (født 11. december 1948 i Baltimore, Maryland USA) er en amerikansk rock, funk og jazztrommeslager. 

Thompson er nok mest kendt fra gruppen Genesis, men har også spillet med Frank Zappa & The Mothers. Han er en del af musikprojekter Era.

Han var også kort tid medlem af fusionsgruppen Weather Report, hvor han medvirkede på LP'en Black Market.

Eksterne henvisninger 

 Chester Thompsons officielle hjemmeside
 Chester Thompson på drummerworld.com

Trommeslagere fra USA
Jazzmusikere fra USA
Personer fra Maryland
Roger Humphries

Roger Humphries (født 30. januar 1944 i Pittsburgh, Pennsylvania, USA) er en amerikansk jazztrommeslager.

Humphries er nok mest kendt som sideman i jazzen feks. på Horace Silvers plader Cape Verdean Blues og The Jody Grind og Live 1964.

Han har spillet med mange af jazzens betydelige musikere såsom  Lee Morgan, J.J. Johnson, Lionel Hampton, Coleman Hawkins, Joe Henderson, Freddie Hubbard, Dizzy Gillespie, George Benson, Slide Hampton, Johnny Griffin og Randy Brecker etc. Han har også spillet i Ray Charles' orkester.

Humphries spiller både jazz, rythm and blues og popmusik, men har gjort sig mest gældende i jazzen.

Eksterne links/kilder 
 Roger Humphries' officielle hjemmeside
 

Trommeslagere fra USA
Jazzmusikere fra USA
Personer fra Pittsburgh
Han Bennink

Han Bennink (født 17. april 1942 i Zaandam, Holland) er en hollandsk avantgarde jazztrommeslager og percussionist.

Bennink hører til en af de betydelige avantgarde trommeslagere i Europa. Han mestrer hele spektret fra traditionel jazz over swing til bebop, hardbop og free jazz.

Bennink er dog mest kendt i freejazz miljøet. Han spiller også klarinet, banjo, violin og klaver. 

Han har indspillet og spillet med Peter Brötzmann og Misha Mengelberg.

Bennink har holdt seminarer og freelanced rundt omkring i Verden.

Eksterne links/kilder 
 Officiel hjemmeside
 Han Bennnink på drummerworld.com
 Han Bennink på European Jazz Network

Eksterne henvisninger 

Jazztrommeslagere
Percussionister
Musikere fra Nederlandene